เอสเอ็มอีแบงก์โล่ง หนี้เสียใหม่แค่4.1%
ธพว. ปลื้มเอ็นพีแอลลูกหนี้ปล่อยใหม่แค่ 4.1% คาดอนุมัติสินเชื่อใหม่ปีนี้ได้ตามเป้า  3.25 หมื่นล้าน
7 ธ.ค. 2561

ธพว. ปลื้มเอ็นพีแอลลูกหนี้ปล่อยใหม่แค่ 4.1% คาดอนุมัติสินเชื่อใหม่ปีนี้ได้ตามเป้า  3.25 หมื่นล้าน
นายมงคล ลีลาธรรม กรรมการ ผู้จัดการธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) เปิดเผยว่า ผลดำเนินงาน นับตั้งแต่ปี 2558-31 ต.ค. 2561 พบว่า การเกิดหนี้ที่ไม่ก่อให้เกิดรายได้ (เอ็นพีแอล) ของลูกหนี้ที่ปล่อยใหม่ อยู่ที่ระดับต่ำเพียงแค่ 4.11% จากยอด เอ็นพีแอลทั้งระบบของธนาคารใน ปัจจุบันที่อยู่ราว 1.6 หมื่นล้านบาท หรือคิดเป็น 16% ของสินเชื่อคงค้าง
ทั้งนี้ ภาพรวมการปล่อยสินเชื่อที่ธนาคารได้รับมอบนโยบายมาคือการปล่อยสินเชื่อให้รายย่อยมีวงเงินปล่อยกู้ไม่เกิน 15 ล้านบาท/ราย ซึ่งค่าเฉลี่ยการปล่อยสินเชื่อในช่วงปี 2561 ลดลงเหลือ 1.72 ล้านบาท/รายเท่านั้น สะท้อนว่าธนาคารต้องการช่วยเหลือ คนตัวเล็ก ซึ่งถือว่าลดลงมากเทียบ จากปี 2552-2557 ที่มีวงเงินปล่อยกู้ต่อรายไม่เกิน 500 ล้านบาท และมีค่าเฉลี่ยปล่อยกู้ที่ 3.04 ล้านบาท/ราย
ล่าสุดธนาคารมียอดอนุมัติ สินเชื่อแล้วกว่า 2.6 หมื่นล้านบาทคาดว่าทั้งปีธนาคารจะสามารถอนุมัติสินเชื่อใหม่ได้ตามเป้าหมายที่ตั้งไว้ 3.25 หมื่นล้านบาท